**Izziņa par atzinumos sniegtajiem iebildumiem**

|  |
| --- |
| **par Ministru kabineta noteikumu projektu “Grozījumi Ministru kabineta 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” un tā anotāciju.** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 22.04.2020 |
|  | E.Zariņa Finanšu ministrijas ES fondu stratēģijas departamenta Cilvēkkapitāla attīstības nodaļas vecākā eksperte. |
|  | Z.Logina Finanšu ministrijas ES fondu sistēmas vadības departamenta Eiropas Savienības fondu tiesiskā nodrošinājuma nodaļas vadītāja. |
|  | L.Zandare Finanšu ministrijas Pašvaldību finansiālās darbības uzraudzības un finansēšanas departamenta Pašvaldību finansēšanas nodaļas vecākā referente |
| Saskaņošanas dalībnieki | A.Klētniece Centrālā finanšu un līgumu aģentūras Sabiedrības attīstības projektu nodaļas vadītāja vietniece |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Vispārīgs komentārs. | **Finanšu ministrija**Papildus vēršam uzmanību, ka noteikumu projektā ietverto pasākumu īstenošanā ir iesaistītas pašvaldības, tādēļ aicinām noteikumu projektu saskaņot ar Latvijas Pašvaldību savienību. | **Vienošanās panākta saskaņošanas procesā.**LM skaidro, ka noteikumu projektā ietvertais nerada papildu slogu pašvaldībām, gluži pretēji, pašvaldību izveidoto sociālo pakalpojumu sniedzējiem tiks nodrošināta iespēja grupas, komandas un organizācijas supervīzijas un apmācības, ja nepieciešams, saņemt arī attālināti. Tāpat tiem tiks nodrošināts papildu metodiskais atbalsts valstī noteiktās ārkārtējās situācijas laikā un divus kalendāra mēnešus pēc ārkārtējās situācijas beigām, tādējādi atvieglojot sociālo pakalpojumu sniedzēju ikdienas darba organizēšanu, prioritāšu noteikšanu un lēmumu pieņemšanu mainīgu ārējo apstākļu ietekmē un kopumā veicinot operatīvu un kvalitatīvu sociālo pakalpojumu nodrošināšanu iedzīvotājiem paaugstinātas noslodzes un stresa apstākļos. Ņemot vērā minēto, kā arī to, ka noteikumu projekts, atbilstoši Ministru kabineta Kārtības ruļļa 117.punktam tiek virzīts steidzamības kārtā, to nav paredzēts saskaņot ar Latvijas Pašvaldību savienību.  | Vispārīgs komentārs. |
| 2. | 8. Papildināt noteikumus ar 49. punktu šādā redakcijā:"49. Līdz brīdim, kad beidzas valstī izsludinātā ārkārtējā situācija sakarā ar Covid-19 izplatību, un divus kalendāra mēnešus pēc ārkārtējās situācijas beigām finansējuma saņēmēja piesaistīts pakalpojuma sniedzējs šo noteikumu 15.6. apakšpunktā minētā metodiskā atbalsta ietvaros nodrošina šo noteikumu 3. punktā minētajai mērķa grupai ārkārtējās situācijas un tās radītās ietekmes apstākļos nepieciešamo atbalstu. Izmaksas, kas finansējuma saņēmējam radušās, ir attiecināmas no 2020. gada 12. marta." | **Finanšu ministrija**Lūdzam sniegt skaidrojumu par noteikuma projektā paredzēto termiņu, t.i., līdz brīdim, kad beidzas valstī izsludinātā ārkārtējā situācija sakarā ar COVID - 19 izplatību, un divus kalendāra mēnešus pēc ārkārtējās situācijas beigām, argumentējot, kāpēc paredzēts termiņš vēl divi kalendāra mēneši pēc ārkārtas situācijas beigām, kurā tiks nodrošināts noteikuma projekta 8.punktā minētais atbalsts pašvaldību izveidoto sociālo pakalpojumu sniedzējiem. | **Ņemts vērā.**LM skaidro, ka noteikumu projektā paredzētais papildu metodiskā atbalsta nodrošināšanas termiņš (t.i., līdz brīdim, kad beidzas valstī izsludinātā ārkārtējā situācija sakarā ar COVID - 19 izplatību, un divus kalendāra mēnešus pēc ārkārtējās situācijas beigām) noteikts, ņemot vērā faktu, ka ar ārkārtējās situācijas radītās krīzes sekām pašvaldību sociālo pakalpojumu sniedzējiem, tai skaitā sociālajiem dienestiem, pilnā apmērā nāksies saskarties pēc ārkārtējās situācijas beigām.Jāatzīmē, ka jau šobrīd faktiskā situācija sociālo dienestu un citu pašvaldības sociālo pakalpojumu sniedzēju ikdienas darbā, liecina par tendenci, ka ārkārtējās situācijas radītās krīzes ietekmē (t.i., zaudēti ienākumu avoti, sociālās distancēšanās ietekmē izraisītās trauksmes rezultātā saasinājušās garīgās veselības problēmas, kā arī eskalējušās vardarbības un atkarību problēmas, cilvēki ir nomākti un neziņā par nākotni u.tml.) pieaug sociālo pakalpojumu saņēmēju loks, vienlaikus radot papildu noslodzi un neparedzētas situācijas sociālo darbinieku ikdienas darbu plānošanā, prioritāšu noteikšanā un lēmumu pieņemšanā. Jāmin arī tas, ka sociālās izolācijas laikā nav iespējams apzināt visus vardarbības gadījumus, jo tiešie kontakti ar klientiem sociālajiem darbiniekiem ir samazinājušies, konsultācijas bieži vien notiek attālināti. Taču pēc sociālās distancēšanās ierobežojumu atcelšanas, situācija mainīsies.Ņemot vērā minēto, lai nodrošinātu operatīvu un kvalitatīvu sociālo pakalpojumu sniegšanu iedzīvotājiem un vienlaikus atbalstītu sociālā dienesta darbiniekus paaugstinātas noslodzes un stresa apstākļos, papildu metodisko atbalstu 9.2.1.1. pasākuma ietvaros paredzēts nodrošināt divus kalendāra mēnešus pēc valstī noteiktās ārkārtējās situācijas beigām. | Skat. precizēto noteikumu projekta anotāciju. |
| 3. | MK noteikumu Nr. 686 15.6. apakšpunkts:15.6. metodiskā atbalsta nodrošināšana šo noteikumu 3. punktā minētajai mērķa grupai, tai skaitā:15.6.1. periodisko izdevumu izdošana par sociālā darba aktualitātēm un sociālā darba terminoloģijas vārdnīcas un grāmatas izstrāde par sociālā darba teorijām un metodēm;15.6.2. šo noteikumu 15.2., 15.3., 15.4. apakšpunktā minētā pilotprojekta ietvaros aprobēto klātienes apmācību un šo noteikumu 15.2., 15.3., 15.4. apakšpunktā minēto e-apmācību īstenošana; | **Finanšu ministrija**Lūdzam veikt grozījumus noteikumu projekta 15.6. apakšpunktā, papildinot ar anotācijā minētajiem jaunajiem metodiskā atbalsta pasākumiem. | **Vienošanās panākta saskaņošanas procesā.**LM skaidro, ka noteikumu projektā paredzēto papildu metodiskā atbalsta pasākumu nodrošināšana ir paredzēta noteiktu laika periodu, t.i., valstī noteiktās ārkārtējās situācijas laikā un divus kalendāra mēnešus pēc ārkārtējās situācijas beigām.Tādējādi LM tiesisko regulējumu ir izstrādājusi atbilstoši MK noteikumu Nr.108[[1]](#footnote-1) 115.punktam, kas paredz, ka noslēguma jautājumos neietver normas, kas darbojas pastāvīgi, kā arī veidam, kādā, līdz šim ir izstrādāti un jau Ministru kabinetā vai Saeimā atbalstīti grozījumi tiesību aktos, kas ļauj laikā, kamēr visā valstī izsludināta ārkārtējā situācija sakarā ar COVID - 19 izplatību, turpināt sniegt pakalpojumus vai uzsākt specifisku pakalpojumu sniegšanu.Papildus norādām, ka finansējuma saņēmējs pēc noteikumu projekta spēkā stāšanās veiks grozījumus 9.2.1.1. pasākuma projektā Nr.9.2.1.1./15/I/001 “Profesionāla sociālā darba attīstība pašvaldībās” atbilstoši aktuālajai MK noteikumu Nr. 686 redakcijai, tostarp detāli norādot papildu metodiskā atbalsta ietvaros paredzētos pasākumus, t.i., atbilstoši noteikumu projekta anotācijā minētajam. | Skat. noteikumu projektu. |
| 4. | Noteikumu projekta anotācijas I sadaļa “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**Lūdzam papildināt anotācijas I. sadaļas “Tiesību akta projekta izstrādes nepieciešamība” 2. punkta “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” 1. apakšpunktu ar informāciju, kā tiks nodrošināta neklātienes grupas, komandas un organizācijas supervīziju un apmācību pasākumu norises uzraudzība un kontrole pasākumu īstenošanas vietā. | **Ņemts vērā.**LM skaidro, ka jau līdzšinēji MK noteikumos Nr. 686[[2]](#footnote-2) ir paredzēts, ka individuālās supervīzijas var tikt nodrošināta attālināti (t.i., izmantojot tiešsaistes video saziņas servisu). Reaģējot uz valstī noteikto ārkārtējo situāciju, tostarp MK rīkojuma Nr. 103[[3]](#footnote-3) 4.1. apakšpunktā noteikto, un perspektīvā pielāgojoties dažādiem mainīgiem ārējiem apstākļiem, noteikumu projekts paredz, ka attālināti tiek nodrošināta arī grupas, komandas un organizācijas supervīzijas un apmācības.Ievērojot vienotu pakalpojuma sniegšanas principu, grupas, komandas un organizācijas supervīzija un attālināto apmācību norises uzraudzība un kontrole notiks pēc tāda paša principa, kā tā šobrīd tiek īstenota attālinātās individuālās supervīzijas gadījumā.Proti, lai nodrošinātu informācijas pieejamību, supervīzijas un apmācību pakalpojuma norises izsekojamību, kā arī pārbaužu veikšanas plānošanu, LM tīmekļa vietnē ir publicēts supervīzijas un apmācību pakalpojuma sniedzēju kalendārs un tā lietošanas pamācība.MK noteikumi Nr. 686 paredz, ka pakalpojuma sniedzējs 3 dienas pirms supervīzijas un apmācību norises informē finansējuma saņēmēju par plānoto supervīziju un apmācību norisi, šo informāciju, t.i., par pašvaldību, kuras darbiniekiem tiks nodrošināts pakalpojums, supervīzijas un apmācību norises vietu (attālinātās supervīzijas gadījumā norāda supervizora, bet attālināto apmācību gadījumā - apmācību nodrošināšanā iesaistītā eksperta atrašanās vietas adresi) un laiku, minēto informāciju ievietojot kalendārā.Jāatzīmē, ka supervīzijas norises pārbaudes tās īstenošanas vietā var tikt veiktas tikai pirms vai pēc supervīzijas norises, tādējādi netraucējot šī pakalpojuma sniegšanu un ievērojot konfidencialitātes prasības. 9.2.1.1. pasākuma projekta ietvaros pakalpojuma sniegšanas pārbaude galvenokārt tiek nodrošināta, pārbaudot pašvaldības izdevumu pamatojošos dokumentus, savukārt pasākuma īstenošanas vietā pārbaudes tiek veiktas izlases veidā, kuras veidošanu nosaka finansējuma saņēmēja izstrādāta iekšēja procedūra.Lai gūtu pārliecību par sniegtā supervīzijas un apmācības pakalpojuma kvalitāti, supervizors vai apmācību pakalpojuma nodrošināšanā iesaistītais eksperts iesniedz pašvaldībai informāciju (t.i., atgriezenisko saiti) par īstenoto supervīziju vai apmācībām. Par informācijas sniegšanas formātu, veidu un saturu (ievērojot konfidencialitātes un sensitīvo datu neizpaušanas nosacījumus) puses vienojas pirms supervīzijas vai apmācību īstenošanas. | Skat. precizēto noteikumu projekta anotāciju. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 07.05.2020 |
|  | J.Sorokina Finanšu ministrijas ES fondu stratēģijas departamenta Cilvēkkapitāla attīstības nodaļas vecākā eksperte. |
| Saskaņošanas dalībnieki | A.Klētniece Centrālā finanšu un līgumu aģentūras Sabiedrības attīstības projektu nodaļas vadītāja vietniece |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 5. | Anotācijas I sadaļas 2. punkts | **Finanšu ministrija**Lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” un izziņas 4.punktu ar skaidrojumu, kā kontrolējošām institūcijām tiks nodrošināta attālināta neplānoto pārbaužu iespēja attālinātu supervīziju un apmācību gadījumā, kā arī lūdzam norādīt konkrētu tīmekļa vietnes adresi, kur publicēts projektā plānoto supervīziju un apmācību pakalpojuma sniedzēju kalendārs. | **Ņemts vērā.**Papildināts anotācijas I sadaļas 2. punkts ar prasībām un pamatojošo dokumentāciju, kas apmācību un supervīzijas pakalpojuma sniedzējam jānodrošina, lai finansējuma saņēmējs un kontrolējošā iestāde varētu pārliecināties par faktiski sniegtu attālinātu pakalpojumu.Tāpat anotācijā norādīta saite, kur pieejams plānoto apmācību un supervīzijas grafiks (t.sk. informācija par paklājuma veidu, norises laiku, vietu un pakalpojuma sniedzēju).Ņemot vērā to, ka attālināts apmācību un supervīzijas pakalpojums var tikt nodrošināts aplikācijā vai platformā, kur nav iespējama trešās puses attālināta pieslēgšanās, lai veiktu apmācību un supervīzijas pakalpojuma faktiskās norises pārbaudi, finansējuma saņēmējam vai kontrolējošai iestādei jākontaktējas ar pakalpojuma sniedzēju (piemēram, izmantojot videozvanu), lūdzot identificēt video sanāksmes dalībniekus. Papildus finansējuma saņēmējs un kontrolējošā iestāde var pārbaudīt pamatojošo dokumentāciju, kas fiksē video zvana vai tiešsaistes sanāksmes kopējo laiku, kā arī dokumentāciju, kas fiksē sanāksmē iesaistītos dalībniekus.Papildus informējam, ka svītrots iepriekš anotācijas I sadaļas 2. punktā sniegtais skaidrojums (skat. izziņas 4. punktu) par pakalpojumu pārbaudes veikšanu, jo tas dublē ar papildu sniegto skaidrojumu.  | Anotācijas I sadaļas 2. punkts |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/E.Sāre/

 (paraksts un tā atšifrējums)

Sāre, 67021641

Egita.Sare@lm.gov.lv

1. Ministru kabineta 2009. gada 3. februāra noteikumi Nr. 108 “Normatīvo aktu projektu sagatavošanas noteikumi” (turpmāk – MK noteikumi Nr. 108) [↑](#footnote-ref-1)
2. Ministru kabineta 2019. gada 17. decembra noteikumi Nr. 686 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” īstenošanas noteikumi” (turpmāk – MK noteikumi Nr. 686) [↑](#footnote-ref-2)
3. Ministru kabineta2020. gada 12. marta rīkojums Nr. 103 “Par ārkārtējās situācijas izsludināšanu” (turpmāk – MK rīkojums Nr. 103) [↑](#footnote-ref-3)